cyanic-selkie/wikianc huggingface dataset:
Καφού
Καριέρα σε συλλόγους
Κατά τη διάρκεια αυτής της περιόδου, ωστόσο, ο προπονητής νέων της Σάο Πάολο Τέλε Σαντάνα έγινε μέντορας του παίκτη. Έκανε έναν άψογο αγώνα στον πρώτο τελικό του πρωταθλήματος του Σάο Πάολο το 1992 απέναντι στην Παλμέιρας αγωνιζόμενος ως δεξιός ακραίος επιθετικός, σημειώνοντας ένα γκολ και δίνοντας τρεις ασίστ. Το παιχνίδι έληξε με αποτέλεσμα 4–2. Ο Καφού να μετακινήθηκε στο κέντρο, κάτι που έγινε με ευκολία. Σύντομα είχε βρει θέση στην πρώτη ομάδα και κατέκτησε κορυφαίους τίτλους καθώς η Σάο Πάολο κέρδισε το Κόπα Λιμπερταδόρες το 1992 και το 1993, το Σούπερ Κύπελλο Νότιας Αμερικής το 1993 και το Διηπειρωτικό Κύπελλο άλλες δύο φορές (1992, 1993). Το 1994, ψηφίστηκε ο καλύτερος ποδοσφαιριστής της Νότιας Αμερικής. Στη μέση της αγωνιστικής περιόδου 1994–95, ο Καφού εντάχθηκε στην ισπανική Ρεάλ Σαραγόσα, κερδίζοντας το Κύπελλο Κυπελλούχων του 1995 (αν και είχε προβλήματα τραυματισμού και δεν έπαιξε στον τελικό). Στη συνέχεια έφυγε από τη Σαραγόσα για να επανέλθει στην πατρίδα του και την Παλμέιρας.
Το 1996, επέστρεψε στην Ευρώπη, αυτή τη φορά με τη Ρόμα, και κέρδισε το πρωτάθλημα το 2001, ακολουθούμενο από το Σούπερ Καπ Ιταλίας. Μετακόμισε στο Μιλάνο και τη Μίλαν το 2003. Με τους ροσονέρι, κέρδισε τη δεύτερη κατάκτηση του πρωταθλήματος το 2004, ακολουθούμενη από το Σούπερ Καπ Ιταλίας και έπαιξε στον πρώτο του τελικό του Τσάμπιονς Λιγκ το 2005.
Οι επιτυχίες του με τη Μίλαν συνεχίστηκαν με την επιτυχή έκβαση στην πορεία του Τσάμπιονς Λιγκ της αγωνιστικής περιόδου 2006–2007. Κατά την διάρκεια της σεζόν 2007–08, κέρδισε άλλους τρεις τίτλους με την ομάδα του Μιλάνου. Στο τελευταίο παιχνίδι της καριέρας του στο Μιλάνο, και ίσως στην ποδοσφαιρική του καριέρα, σημείωσε ένα γκολ στη νίκη 4–1 εναντίον της Ουντινέζε.
Είναι μέλος του Hall of Fame της Μίλαν και της Ρόμα.
Διεθνής καριέρα
Ο Καφού είναι ο κάτοχος του ρεκόρ συμμετοχών της εθνικής Βραζιλίας όλων των εποχών με 142 εμφανίσεις, συμπεριλαμβανομένων των 21 παιχνιδιών στα Παγκόσμια Κύπελλα. Έχει κερδίσει δύο Παγκόσμια Κύπελλα το 1994 και το 2002. Έχει επίσης το ρεκόρ με τη συμμετοχή σε περισσότερες νίκες με 16 σε τελική φάση της παγκόσμιας διοργάνωσης.
Έκανε την πρώτη εμφάνιση με την εθνική σε ένα φιλικό με την Ισπανία στις 12 Σεπτεμβρίου 1990, και έπαιξε σχετικά λίγο στις αρχές της δεκαετίας του 1990, όντας αναπληρωματικός στο Παγκόσμιο Κύπελλο του 1994. Έπαιξε όμως στον τελικό με αντίπαλο την Ιταλίας, μετά από τραυματισμό του Ζορζίνιο στο 22ο λεπτό. Μετά από αυτό, ήταν βασικός σύντομα όταν η Βραζιλία κατέκτησε το Κόπα Αμέρικα το 1997 και το 1999, το Κύπελλο Συνομοσπονδιών 1997, και έφθασε στο Παγκόσμιο Κύπελλο του 1998 στον τελικό.
Η Βραζιλία είχε δύσκολα προκριματικά για τη διοργάνωση του 2002, κατά τη διάρκεια του οποίου ο Καφού δέχθηκε έντονη κριτική από τον προπονητή, ο οποίος του αφαίρεσε την αρχηγία μετά την αποβολή του σε προκριματικό με αντίπαλο την Παραγουάη. Όμως η αρχηγία επανήλθε σύντομα πάλι σε αυτόν μέσω συγκυριών και έτσι ήταν αυτός που σήκωσε πρώτος το τρόπαιο έχοντας καθοριστική συμβολή στην κατάκτηση.
Ο Καφού και η Βραζιλία έχασαν τις υψηλές προσδοκίες που είχαν τεθεί στην ομάδα τέσσερα χρόνια αργότερα το 2006, καθώς η Βραζιλία αποκλείστηκε στον προημιτελικό μετά από ήττα 1–0 από τη Γαλλία. Ο προπονητής δέχθηκε κριτική για το ότι έπαιζε με βετεράνους, κυρίως για τον 36χρονο Καφού και τον 33χρονο Ρομπέρτο Κάρλος που ήταν στην αρχική ενδεκάδα αντί νεότερων παικτών.
Συμμετέχοντας σε τέσσερα Παγκόσμια Κύπελλα έγινε το 2002 ο μόνος ποδοσφαιριστής που αγωνίστηκε σε τρεις τελικούς του Κυπέλλου (1994, 1998, 2002), κατακτώντας δύο τίτλους.
thumb|Με τη Μίλαν το 2007
Γυναίκες στο Μαυροβούνιο
δεξιά|μικρογραφία|350x350εσ|Πορτρέτο μιας γυναίκας στο Μαυροβούνιο που έζησε το 1865, ζωγραφισμένη από τον Γιαροσλάβ Τσέρμακ. Οι γυναίκες στο Μαυροβούνιο, αναφέρονται επίσης ως Μαυροβούνιες, ανήκουν στη πληθυσμιακή ομάδα των Νοτίων Σλάβων. Μια πρώτη περιγραφή των γυναικών από το Μαυροβούνιο προέρχεται από μια στήλη στους New York Times στις 5 Νοεμβρίου 1880, όπου σύμφωνα με την εφημερίδα "Η Μαυροβούνια γυναίκα έχει ίσο μερίδιο της εργασίας με τον άνδρα στο χώρο εργασίας και κάνει όλες τις μεταφορές" σε σχέση με το ταξίδι με άλογο, στις βόλτες και άλλες μορφές μεταφοράς με ζώα. Η εφημερίδα περιγράφει ότι ασχολούνται και με το πλέξιμο μεταξύ άλλων.
Καφού
Διεθνής καριέρα
Θεωρείται ένας από τους μεγαλύτερους αμυντικούς όλων των εποχών, ένας από τους καλύτερους ποδοσφαιριστές της γενιάς του και ένας από τους καλύτερους παίκτες στην ιστορία της Βραζιλίας. Ήταν ένας δυναμικός, σκληρός, επιθετικός και γεμάτος δύναμη στη δεξιά πλευρά της άμυνας με μεγάλη ταχύτητα, αντοχή, τακτική νοημοσύνη και τεχνικές δεξιότητες, καθώς και την ικανότητά του να αλληλοεπικαλύπτεται. Εκτός από την ποδοσφαιρική του ικανότητα, ήταν επίσης γνωστός για την πειθαρχία, τις ηγετικές ικανότητες και τη χαρακτηριστική του αισιόδοξη συμπεριφορά. Αν και γενικά παίζει ως δεξιός πλάγιος αμυντικός, ήταν επίσης σε θέση να παίξει ως κεντρικός αμυντικός, λόγω των ικανοτήτων του, ή σε πιο προχωρημένες θέσεις, αποτελώντας έτσι το υπόδειγμα του πλήρους αμυντικού. Μετά το τέλος της καριέρας του ακολουθήστε προπονητική σταδιοδρομία χωρίς επιτυχία.
Γυναίκες στο Μαυροβούνιο
Το ύψος των γυναικών στο Μαυροβούνιο είναι κατά μέσο όρο 1.71 μέτρα, γεγονός που τις κατατάσσει στις υψηλότερες γυναίκες στον κόσμο.
Καφού
Διεθνής καριέρα
Σύμφωνα με τον Πελέ είναι ανάμεσα στους 125 σπουδαιότερους εν ζωή ποδοσφαιριστές το 2004 (FIFA 100). Το 2013 ψηφίστηκε από το περιοδικό World Soccer στην καλύτερη ενδεκάδα όλων των εποχών, ενώ την ίδια επιλογή είχε και το 2020 από το γαλλικό France Football. Το 2018 έγινε πρεσβευτής των "Σπέσιαλ Ολύμπικς".
Γυναίκες στο Μαυροβούνιο
Κατάσταση στην κοινωνία
Οι γυναίκες στο Μαυροβούνιο μπορεί να ζουν σε μια μαυροβουνιακή συντηρητική και πατριαρχική κοινωνία του ή σε μητριαρχική κοινωνία ανάλογα με την περιοχή της κατοικίας τους. Σε μια οικογενειακή μονάδα που προΐσταται ένας άνδρας, μια γυναίκα μπορεί να λειτουργήσει ως οδηγός για τον άνθρωπο όσον αφορά το θέμα της οικογένειας. Στη σύγχρονη εποχή, οι Μαυροβούνιοι έχουν μια "συμπεριφορά φροντίδας" για τις γυναίκες τους.
Καφού
Τίτλοι
Σάο Πάολο Ρεάλ Σαραγόσα Παλμέιρας Ρόμα Μίλαν
Γυναίκες στο Μαυροβούνιο
Ποσοστό γονιμότητας
Σε έκθεση της Παγκόσμιας Τράπεζας αναφέρεται ότι το ποσοστό γονιμότητας (σύνολο γεννήσεων ανά γυναίκα) στο Μαυροβούνιο μειώθηκε την περίοδο 2002 έως το 2010. Η τάση μείωσης ήταν από το 1.77 παιδιά ανά γυναίκα το 2002, στη συνέχεια έφτασε το 1.68, το 2008, και το 2010 έφτασε στο 1.66.
Καφού
Τίτλοι
Βραζιλία
Γυναίκες στο Μαυροβούνιο
Βασίλισσα της Ιταλίας
Η Έλενα του Μαυροβουνίου (1873-1952), κόρη του πρώην βασιλιά του Μαυροβουνίου, η οποία έγινε Βασίλισσα της Ιταλίας. Ο Άγγλος ιστορικός Ντένις Μακ Σμιθ περιγράφει την Έλενα του Μαυροβουνίου ως βασίλισσα της Ιταλίας, καθώς και ως την πιο διάσημη μαυροβούνια γυναίκα στην ιστορία. Η Έλενα του Μαυροβουνίου ήταν σε θέση να πείσει το σύζυγό της Βίκτωρ Εμμανουήλ Γ΄, που ήταν κατά την εποχή εκείνη Βασιλιάς της Ιταλίας, να επιβάλει στον Μπενίτο Μουσολίνι τη δημιουργία του ανεξάρτητου κράτους του Μαυροβουνίου ενάντια στις επιθυμίες της φασιστικής Κροατίας και των Αλβανών (που ήθελαν να προσαρτήσουν εδάφη του Μαυροβουνίου). Ο ανιψιός της Πρίγκιπας Μιχαήλ δεν δέχτηκε το προσφερόμενο στέμμα και το έδωσε στον Πέτρο Β΄ της Γιουγκοσλαβίας.
Καφού
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Κόπα Αμέρικα 1991 Κατηγορία:Ποδοσφαιριστές Κόπα Αμέρικα 1993 Κατηγορία:Ποδοσφαιριστές Κόπα Αμέρικα 1997 Κατηγορία:Ποδοσφαιριστές Κόπα Αμέρικα 1999 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Σάο Πάολο Φουτεμπόλ Κλούμπε Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Σοσιεντάντε Εσπορτίβα Παλμέιρας Κατηγορία:Ποδοσφαιριστές Ρόμα Κατηγορία:Ποδοσφαιριστές ΑΚ Μίλαν Κατηγορία:FIFA 100 Κατηγορία:Ξένοι ποδοσφαιριστές στην Ιταλία Κατηγορία:FIFA Century Club Κατηγορία:Παίκτες νικητές Κόπα Αμέρικα Κατηγορία:Πολιτογραφημένοι πολίτες της Ιταλίας Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Κυπέλλου Συνομοσπονδιών FIFA
Γυναίκες στο Μαυροβούνιο
Πρώτη γυναίκα γιατρός
Μια άλλη αξιοσημείωτη γυναίκα από το Μαυροβούνιο ήταν η Ντίβνα Μπέκοβιτς (1886-1944), η πρώτη γυναίκα γιατρός στο Μαυροβούνιο. Εκτός από ιατρός κατά την διάρκεια του Α΄ Παγκοσμίου Πολέμου, ήταν ανθρωπίστρια και μεταφράστρια. Μετέφρασε το έργο Το Στεφάνι του Βουνού στα γαλλικά (επίσης γνωστό ως Το Βουνό του Στεφανιού) από την Μαυροβουνιακή γλώσσα, το οποίο είναι πολύ γνωστό έργο στη σερβική λογοτεχνία. Γράφτηκε από τον Πρίγκιπα-Επίσκοπο και ποιητή Πέταρ Β΄ Πέτροβιτς-Νιέγκος. Μετέφρασε διάφορα έργα όπως τα έργα του σέρβου ποιητή Γιόβαν Γιοβάνοβιτς Ζμάι.
Παραπομπές
Κατηγορία:Γυναίκες ανά χώρα Κατηγορία:Κοινωνία του Μαυροβουνίου
Βαβέλ (ταινία)
Το Βαβέλ (αγγλικά:Babel) είναι μια ψυχολογική δραματική ταινία του 2006 σε σκηνοθεσία του Αλεχάντρο Γκονσάλες Ινιάριτου και σε σενάριο  του Γκιγιέρμο Αριάγα. Πρωταγωνιστεί ένα σύνολο καστ κι είναι ένα δράμα πολλαπλών αφηγήσεων, το οποίο ολοκληρώνει την τριλογία θανάτου του Αριάγα και του Ινιάριτου, μετά από Χαμένες αγάπες και 21 γραμμάρια. Είναι μια διεθνής συμπαραγωγή μεταξύ εταιρειών με έδρα τις Ηνωμένες Πολιτείες, το Μεξικό και τη Γαλλία. Η ταινία απεικονίζει πολλές ιστορίες που λαμβάνουν χώρα στο Μαρόκο, την Ιαπωνία, το Μεξικό και τις Ηνωμένες Πολιτείες.
Η ταινία επιλέχθηκε για να διαγωνιστεί για τον Χρυσό Φοίνικα στο Φεστιβάλ των Καννών του 2006, όπου ο González Iñárritu κέρδισε το Βραβείο Καλύτερης Σκηνοθεσίας. Η ταινία προβλήθηκε αργότερα στο Διεθνές Φεστιβάλ Κινηματογράφου του Τορόντο.Επίσης, άνοιξε σε επιλεγμένες πόλεις των Ηνωμένων Πολιτειών στις 27 Οκτωβρίου 2006 και κυκλοφόρησε ευρέως στις 10 Νοεμβρίου 2006, όπου κέρδισε την Χρυσή Σφαίρα για την Καλύτερη Ταινία - Δράμα και έλαβε επτά υποψηφιότητες για Όσκαρ, συμπεριλαμβανομένης της Καλύτερης Ταινίας, Καλύτερης Σκηνοθεσίας και Καλύτερη Ηθοποιός για τον Rinko Kikuchi και για την Adriana Barraza, κερδίζοντας την Καλύτερη Πρωτότυπη Μουσική.
Εξωτερικοί σύνδεσμοι
Κατηγορία:Ταινίες του 2006 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Μεξικάνικες ταινίες Κατηγορία:Γαλλικές ταινίες Κατηγορία:Ιαπωνόφωνες ταινίες Κατηγορία:Αμερικανικές ψυχολογικές δραματικές ταινίες Κατηγορία:Ταινίες σε σκηνοθεσία Αλεχάντρο Γκονσάλες Ινιάριτου Κατηγορία:Ταινίες γυρισμένες στο Μεξικό Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες με θέμα την αναπηρία
Σπήλαιο Βεριόβκιν
thumb|250px|Βάραθρο στο σπήλαιο Το Σπήλαιο Βεριόβκιν (αμπχαζικά: Вериовкин иҳаҧы) έχει βάθος 2.212 μέτρα, καθιστώντας το το βαθύτερο γνωστό σπήλαιο στη Γη. Η είσοδός του βρίσκεται 2.285 μέτρα πάνω από την επιφάνεια της θάλασσας στη Δημοκρατία της Αμπχαζίας. Η είσοδος του σπηλαίου έχει διατομή 3 μ × 4 μ και βρίσκεται στον ορεινό όγκο Αράμπικα, στην οροσειρά Γκόγκρα του δυτικού Καυκάσου, στο πέρασμα μεταξύ των όρεων Κρέποστ και Ζοντ, πιο κοντά στις πλαγιές του όρους Κρέποστ. Το βάθος του άξονα εισόδου είναι 32 μέτρα.
Kool and the Gang
Οι Kool & the Gang είναι ένα αμερικάνικο δημοφιλές συγκρότημα της ριθμ εν μπλουζ (R&B) και της σόουλ, που δημιουργήθηκε στο Νιου Τζέρσι το 1964.
Έχουν πειραματιστεί και αλλάξει το στυλ και το ύφος τους στη διάρκεια ύπαρξης τους. Έχουν ανακαλύψει στοιχεία και έχουν επηρεαστεί από την τζαζ, σόουλ, φανκ, ροκ και ποπ μουσική.
Ανάμεσα στις αρκετές διακρίσεις που έχουν αποσπάσει, έχουν μεταξύ άλλων κερδίσει δύο βραβεία Γκράμι, επτά βραβεία Αμερικανικής Μουσικής ενώ το 2006 κέρδισαν το βραβείο της καλλιτεχνικής επιτυχίας από το Music Business Association.
Έχουν κυκλοφορήσει 23 στούντιο άλμπουμ και γύρω στα 70 singles. Έχουν πουλήσει 7.5 εκατομμύρια άλμπουμ και 4.5 εκατομμύρια singles στις ΗΠΑ
Κατάλογος Κάστρων Νομού Ζακύνθου
Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Ζακύνθου, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ). Σημαντικό ρόλο στην ανεύρεση, ανασκαφή, ανάδειξη, κήρυξη ως ιστορικά διατηρητέων και τη συντήρηση των οχυρωματικών μνημείων του νομού εκτελούν οι εξής υπηρεσίες του Υπουργείου Πολιτισμού: ΛΕ΄ Εφορεία Προϊστορικών και Κλασικών Αρχαιοτήτων (ΛΕ’ ΕΠΚΑ), που έχει έδρα το Αργοστόλι και αρμοδιότητα που εκτείνεται στους Νομούς Ζακύνθου και Κεφαλονιάς και η 20η Εφορεία Βυζαντινών Αρχαιοτήτων (20η ΕΒΑ), που έχει έδρα τη Ζάκυνθο και αρμοδιότητα που εκτείνεται στους Νομούς Ζακύνθου και Κεφαλονιάς.
Τουρκική γλώσσα
Η Τουρκική γλώσσα (Türkçe) ανήκει στην τουρκική ομάδα των αλταϊκών γλώσσων και έχει ομιλητές στην Τουρκία, τη Βουλγαρία, την Ελλάδα, την Κύπρο, τη Βόρεια Μακεδονία και σε άλλες χώρες της πρώην Οθωμανικής Αυτοκρατορίας, καθώς και σε αρκετές χώρες της Ευρωπαϊκής Ένωσης, όπου ζουν αρκετά εκατομμύρια μετανάστες τουρκικής καταγωγής. Ο αριθμός των φυσικών ομιλητών της είναι αβέβαιος, κυρίως λόγω της έλλειψης επαρκών δεδομένων για τις μειονοτικές γλώσσες στην Τουρκία.
Η τουρκική γλώσσα είναι η επίσημη γλώσσα της Τουρκίας, καθώς και, μαζί με την ελληνική, επίσημη γλώσσα της Κυπριακής Δημοκρατίας σύμφωνα με την Παράγραφο 1 του Άρθρου 3 του Συντάγματος της Κυπριακής Δημοκρατίας.
Έχουμε πρώτα γραπτά κείμενα από τον 8ο αιώνα. Η εμφάνιση της τουρκικής φιλολογίας με τη στενή έννοια συμπίπτει με την ίδρυση της Οθωμανικής Αυτοκρατορίας (14ος αιώνας).
Ταξινόμηση
Η τουρκική είναι μέλος της τουρκικής οικογένειας γλωσσών, που περιλαμβάνει την γκαγκαουζική και τη χορασανική τουρκική. Η τουρκική οικογένεια γλωσσών είναι μια υποομάδα των νότιων τουρκικών γλωσσών (ή ουγκουζικών), οι οποίες με τη σειρά τους είναι μια υποομάδα των τουρκογενών γλωσσών που ανήκουν στις αλταϊκές γλώσσες.
Όπως η φινλανδική και η ουγγρική γλώσσα, η τουρκική χαρακτηρίζεται από φωνηεντική αρμονία, είναι συγκολλητική και δεν έχει γραμματικό γένος. Η βασική σειρά των όρων της πρότασης είναι Υποκείμενο-Αντικείμενο-Ρήμα. Η τουρκική διαθέτει πληθυντικό ευγενείας: τύποι του δεύτερου πληθυντικού προσώπου μπορούν να χρησιμοποιηθούν για ένα άτομο ως ένδειξη σεβασμού ή/και ιεραρχίας.
Γεωγραφική κατανομή
Η τουρκική ομιλείται και από μειονότητες σε άλλες 35 χώρες. Ειδικότερα, η τουρκική χρησιμοποιείται σε χώρες που προγενέστερα (εν μέρει ή πλήρως) ανήκαν στην Οθωμανική Αυτοκρατορία, όπως η Βουλγαρία, η Ρουμανία, η Σερβία η Βόρεια Μακεδονία, η Συρία, η Ελλάδα και το Ισραήλ. Πλέον των 2.000.000 τουρκόφωνων ζουν στη Γερμανία, ενώ υπάρχουν σημαντικές τουρκόφωνες κοινότητες στην Αυστρία, το Βέλγιο, τη Γαλλία, τις Κάτω Χώρες, την Ελβετία και το Ηνωμένο Βασίλειο.
Ο αριθμός των 60 εκατομμυρίων χρηστών προϋποθέτει ότι η τουρκική είναι μητρική γλώσσα του 80% του τουρκικού πληθυσμού, με την κουρδική να συμπληρώνει το υπόλοιπο. Ωστόσο, η πλειονότητα των γλωσσικών μειονοτήτων της Τουρκίας είναι δίγλωσση, που μιλά την τουρκική ως δεύτερη γλώσσα σε επίπεδο αυτοχθονίας.
Επίσημη κατάσταση
thumb| {{legend|#004DFF|Χώρες όπου η τουρκική είναι επίσημη γλώσσα}} {{legend|#88C4FF|Χώρες όπου η τουρκική αναγνωρίζεται ως μειονοτική γλώσσα}} Η τουρκική είναι επίσημη γλώσσα της Τουρκίας και μία από τις επίσημες γλώσσες της Κύπρου. Επίσης διατηρεί καθεστώς επίσημης γλώσσας σε αρκετούς δήμους της Βόρειας Μακεδονίας, ανάλογα με το ποσοστό του τουρκόφωνου τοπικού πληθυσμού.
Στην Τουρκία ρυθμιστικό σώμα της τουρκικής είναι το Ίδρυμα Τουρκικής Γλώσσας (Türk Dil Kurumu - TDK), που ιδρύθηκε από τον Μουσταφά Κεμάλ Ατατούρκ το 1932 με τίτλο Türk Dili Tetkik Cemiyeti («Εταιρεία για την Έρευνα της Τουρκικής Γλώσσης»). Η Ένωση Τουρκικής Γλώσσας ακολούθησε την ιδεολογία της γλωσσικής καθαρότητας και μία από τις κυρίες πράξεις του ήταν η αντικατάσταση των γλωσσικών δανείων και των γραμματικών δομών περσικής και αραβικής προέλευσης με τους τουρκικούς αντίστοιχους, γεγονός που -μαζί με την υιοθέτηση του νέου τουρκικού αλφαβήτου το 1928, διαμόρφωσε τη σύγχρονη τουρκική όπως χρησιμοποιείται σήμερα. Ο ΤΓΣ έγινε ανεξάρτητο σώμα το 1951 με την άρση της υποχρέωσης να προεδρεύει ο Υπουργός Παιδείας. Το συγκεκριμένο καθεστώς συνεχίστηκε έως τον Αύγουστο του 1983, όταν προσδέθηκε και πάλι στην κυβέρνηση μετά το στρατιωτικό πραξικόπημα του 1980.
Διάλεκτοι
Ως αποτέλεσμα της αρχικής εθνικιστικής ιδέας της καθιέρωσης της τουρκικής διαλέκτου της Κωνσταντινούπολης ως πρότυπης, η διαλεκτολογία παραμένει ένας ιδιαίτερα υποανεπτυγμένος κλάδος στην Τουρκία. Η πρότυπη εκδοχή της τουρκικής είναι ουσιαστικά η οθωμανική τουρκική γλώσσα όπως γράφεται στο λατινικό αλφάβητο και με ένα πλήθος νεολογισμών. Η προτιμώμενη καθομιλούμενη μορφή είναι τα τουρκικά της Κωνσταντινούπολης. Στον επιστημονικό λόγο οι τουρκικές διάλεκτοι συχνά αναφέρονται ως ağız ή şive, που οδηγεί σε σύγχυση με τη γλωσσολογική έννοια προφορά. Η Τουρκική Δημοκρατία διαθέτει έναν περιεκτικό διαλεκτικό άτλαντα και η τάση αφομοίωσης από την επίσημη τουρκική είναι έντονη.
Οι κύριες διάλεκτοι της τουρκικής περιλαμβάνουν:
Το φωνολογικό σύστημα της τουρκικής
Ένα χαρακτηριστικό γνώρισμα της τουρκικής είναι ότι διακρίνεται από φωνηεντική αρμονία, που σημαίνει ότι μια λέξη θα έχει είτε πρόσθια είτε οπίσθια φωνήεντα, αλλά όχι και τα δύο. Για παράδειγμα, στη λέξη vişne "βύσσινο" το i είναι κλειστό μη-στρογγυλό πρόσθιο και το e είναι ανοιχτό μη-στρογγυλό πρόσθιο. Ο τόνος μπαίνει συνήθως στην τελευταία συλλαβή, με την εξαίρεση κάποιων συνδυασμών με επιθήματα και λέξεις όπως masa ['masa]. Επίσης στα κύρια ονόματα, ο τόνος μεταφέρεται στην προτελευταία (π.χ. Istánbul), αν και υπάρχουν εξαιρέσεις (π.χ. Ánkara).
Στους δύο πίνακες παρακολουθούν παρουσιάζονται τα φωνήματα της τουρκικής, σύμφωνα και φωνήεντα:
Σύμφωνα
Το φώνημα /ɣ/ συχνά αναφέρεται ως “μαλακό g” (yumuşak g), “ğ” στην τουρκική ορθογραφία, στην πραγματικότητα αντιπροσωπεύει ένα μάλλον ασθενές πρόσθιο-υπερωικό ή ουρανικό προσεγγιστικό ανάμεσα σε πρόσθια φωνήεντα. Δε συναντάται ποτέ στην αρχή μιας λέξης, αλλά πάντα ακολουθεί ένα φωνήεν. Όταν βρίσκεται στο τέλος της λέξης ή προηγείται άλλου συμφώνου, κάνει μακρότερο το προηγούμενο φωνήεν. Ωστόσο, η πόλη Γιρμένι στην επαρχία Κασταμονής, είναι μια εξαίρεση και το μαλακό g είναι το πρώτο γράμμα της λέξης.
Φωνήεντα
Τα φωνήεντα της τουρκικής είναι, σε αλφαβητική σειρά, τα a, e, ı, i, o, ö, u, ü. Στην τουρκική δεν υπάρχουν δίφθογγοι και όταν δύο φωνήεντα εκφέρονται διαδοχικά, κάτι που συμβαίνει σπάνια και μόνο σε δάνειες λέξεις, κάθε φωνήεν διατηρεί τα χαρακτηριστικά του. Επίσης, το κεφαλαίο i (μόνο στα τούρκικα) έχει και εκείνο τη χαρακτηριστική τελίτσα και γράφεται ως İ. Υπάρχουν και εξαιρέσεις, για παράδειγμα η λέξη Rize γράφεται και χωρίς την τουρκική παραλλαγή του I.
Τουρκικό αλφάβητο
thumb|right|200px|Ο [[Μουσταφά Κεμάλ Ατατούρκ|Ατατούρκ διδάσκει το νέο τουρκικό αλφάβητο στην Καισάρεια στις 21 Σεπτεμβρίου 1928.]]
Η τουρκική γλώσσα γραφόταν με το οθωμανικό τουρκικό αλφάβητο, δηλαδή με το αραβικό αλφάβητο συμπληρωμένο με περσικά γράμματα (άλλως γνωστό και ως περσοαραβική γραφή) για να αποδώσουν τους φθόγγους της τουρκικής, για τους οποίους δεν είχε αντίστοιχα γράμματα η αραβική, αλλά μετά την ορθογραφική μεταρρύθμιση του Μουσταφά Κεμάλ Ατατούρκ τo 1928, ως ένα σημαντικό βήμα στις πολιτιστικές μεταρρυθμίσεις της περιόδου, η τουρκική γράφεται με το τουρκικό αλφάβητο, μια τροποποιημένη εκδοχή του λατινικού αλφαβήτου. Το έργο της προετοιμασίας του νέου αλφαβήτου και της επιλογής των αναγκαίων τροποποιήσεων για τους φθόγγους ειδικά της τουρκικής γλώσσας ανατέθηκε στην Dil Encümeni ("Γλωσσική Επιτροπή") που περιελάμβανε τους Φαλίχ Ρίφκι Ατάι, Γιακούπ Κάντρι Καραοσμάνογλου, Ρουσέν Εσρέφ Ουναϊντίν, Αχμέτ Σεβάτ Εμρέ, Ραγκίμπ Χουλούσι Οζντέμ, Φαζίλ Μεχμέτ Αϊκάς, Μεχμέτ Εμίν Ερισιργκίλ και τον Ιχσάν Σουνγκού. Η εισαγωγή του νέου αλφαβήτου υποστηριζόταν από τα Κέντρα Δημόσιας Εκπαίδευσης, που είχαν ανοιχτεί σε όλη τη χώρα, σε συνεργασία με εκδοτικούς οίκους, και με την ενθάρρυνση του ίδιου του Ατατούρκ με τα ταξίδια που έκανε στις επαρχίες διδάσκοντας το νέο αλφάβητο.
Το αποτέλεσμα της εισαγωγής από τον Ατατούρκ του προσαρμοσμένου λατινικού αλφαβήτου ήταν μια δραματική αύξηση στο αλφαβητισμό του πληθυσμού από τριτοκοσμικά επίπεδα σε σχεδόν εκατό τοις εκατό. Είναι σημαντικό να επισημάνουμε ότι, για πρώτη φορά, η τουρκική είχε ένα αλφάβητο που πραγματικά ταίριαζε στους φθόγγους της γλώσσας. Το αραβικό αλφάβητο, που χρησιμοποιούνταν ως τότε, σημειώνει συνήθως μόνο τρεις διαφορετικές αξίες φωνηέντων (τα σύμφωνα βαβ και γιουντ που από πάνω σημειώνονται αντίστοιχα τα μακρά /u/ και /i/ και το αλίφ για το μακρό μεσαίο /a/ ή οποιοδήποτε αρχικό φωνήεν), αλλά δε σημειώνονται επίσης αρκετά σημαντικά για τα τουρκικά σύμφωνα. Η έλλειψη διάκρισης ανάμεσα σε φωνήεντα στη γραφή δεν είναι προβληματική στην αραβική, (που έτσι και αλλιώς έχει πολύ λίγα φωνήεντα), αλλά δεν είναι ανεκτή στην τουρκική, που διαθέτει οχτώ θεμελιώδη φωνήεντα και μια σειρά από διφθόγγους που βασίζονται σε αυτά.
Το τουρκικό αλφάβητο έχει 29 γράμματα:
a b c ç d e f g ğ h ı i j k l m n o ö p r s ş t u ü v y z
Προφορά:
Σημαντική είναι η διαφορά μεταξύ i και ı, τα οποία γράφονται κεφαλαία İ και I αντίστοιχα. Το πρώτο αντιστοιχεί στο ελληνικό ι, ενώ το δεύτερο είναι κλειστό οπίσθιο μη στρογγυλό φωνήεν (βλ. πίνακα), ένας φθόγγος που απαντά και σε άλλες χώρες της Βαλκανικής (αλλά όχι στην Ελλάδα) και περιγράφεται καλύτερα με τον όρο μη στρογγυλό u (ένα u χωρίς να στρογγυλεύει ο εκφέρων τα χείλη του).
Γραμματική
Η τουρκική δεν διαθέτει γραμματικό γένος όπως η ελληνική (επομένως, οι ελληνικές μεταφράσεις των τουρκικών λέξεων ή μορφημάτων, αν και συνήθως είναι στο αρσενικό γραμματικό γένος, θα μπορούσαν εξίσου να μεταφραστούν με θηλυκό ή ουδέτερο όπου δεν αντιστοιχούν στο φυσικό αρσενικό γένος)
Η τουρκική έχει μια πληθώρα επιθημάτων, με τη μορφή ανεξάρτητων μεταξύ τους μορφημάτων, όπως σε όλες τις συγκολλητικές γλώσσες, για να δείξει τον αριθμό, το πρόσωπο, την πτώση, τον χρόνο κλπ. Δεν έχει όμως καθόλου ενδογενή προθήματα (με εξαίρεση το επιτατικό πρόθημα του αναδιπλασιασμού όπως στο beyaz= «λευκός», bembeyaz= «κατάλευκος», sıcak= «καυτός», sımsıcak= «πολύ καυτός»). Μια λέξη μπορεί να έχει πολλά επιθήματα. Επιθήματα επίσης μπορούν να χρησιμοποιηθούν για να δημιουργηθούν νέες λέξεις ή για να δηλωθεί η γραμματική λειτουργία μιας λέξης. Στις λέξεις της τουρκικής μπορούν να προστεθούν πολλά επιθήματα.
Ουσιαστικά
Τα ουσιαστικά της τουρκικής μπορούν να πάρουν καταλήξεις που δείχνουν το πρόσωπο του κτήτορα. Μπορούν να πάρουν καταλήξεις που να δηλώνουν την πτώση όπως στα ελληνικά. Υπάρχουν 6 πτώσεις: η ονομαστική, η αιτιατική, η δοτική, η τοπική, η αφαιρετική και η γενική. Το παράδειγμα των πτωτικών καταλήξεων είναι το ίδιο για όλα τα ουσιαστικά, εκτός από τις ορθογραφικές αλλαγές λόγω της φωνηεντικής αρμονίας και της ποικιλίας ανάμεσα σε ηχηρά και άηχα σύμφωνα. Η φωνηεντική αρμονία είναι ο κανόνας σύμφωνα με τον οποίο οι λέξεις τουρκικής καταγωγής περιλαμβάνουν είτε μόνο οπίσθια φωνήεντα (a, ı, o, u) είτε μόνο πρόσθια φωνήεντα (e, i, ö, ü). Έτσι η σημείωση ενός -den σημαίνει είτε -dan ή -den, ανάλογα με το ποιο ικανοποιεί την αρχή της φωνηεντικής αρμονίας, η σημείωση ενός ας –iniz σημαίνει είτε -ınız, -iniz, -unuz, ή –ünüz, με τη φωνηεντική αρμονία να είναι πάλι ο αποφασιστικός παράγοντας.
Τέλος, μπορούν να πάρουν κατηγορηματικές καταλήξεις που δηλώνουν πρόσωπο και να αποτελέσουν πρόταση:
Επίθετα
Τα επίθετα της τουρκικής δεν κλίνονται, αν και μπορούν να χρησιμοποιηθούν ως ουσιαστικά οπότε κλίνονται. Ως επιθετικοί προσδιορισμοί, προηγούνται των ουσιαστικών που προσδιορίζουν.
Το ρήμα var/yok/olmak
Ένα ιδιαίτερο χαρακτηριστικό της τουρκικής και των συγγενικών της αλταϊκών γλωσσών είναι η χρήση ανεξάρτητων μορίων που εκφράζουν το «υπαρκτό» και το «μη-υπαρκτό» και μπορούν να κλιθούν για να εκφράσουν χρόνο. Έτσι, ενώ var και yok αντιπροσωπεύουν το «υπάρχει» («υφίσταται») και το «δεν υπάρχει» («δεν υφίσταται»), τα vardı και yoktu αντίστοιχα το ίδιο σε παρωχημένο χρόνο, ενώ τα olacak και olmayacak είναι αντίστοιχα ο μέλλοντας. Αυτό οδηγεί σε μια περίεργη για τους ομιλητές ινδοευρωπαϊκών γλωσσών προτασιακή δομή: π.χ. για να πει κανείς «Η γάτα μου δεν είχε παπούτσια» χρησιμοποιείται η πρόταση (με την επιθηματική ανάλυση από κάτω): kedimin             ayakkabıları             yoktu kedi + -m + -in   ayak + kab(ı) + -lar + -ı    yok + -tu που κυριολεκτικά μεταφράζεται με επιθηματική ανάλυση ως: « γάτα-μου-ΓΕΝ   ποδι-κάλυμμα(ΚΤΗΤ)-ΠΛΗΘ-ΚΤΗΤ  ανύπαρκτα-ήταν» ή λιγότερο αναλυτικά: «της γάτας μου τα παπούτσια της δεν υπήρχαν (υφίσταντο)»
Κατάφαση και άρνηση
Στη ρίζα (θέμα) του ρήματος, η οποία αντιπροσωπεύει την «καταφατική» σημασία, μπορεί να δοθεί «αρνητική» σημασία με την προσθήκη επιθήματος: gel-                θέμα του «έρχομαι», (καταφατική) gel-me-             θέμα του «δεν έρχομαι», (αρνητική)
Απλοί χρόνοι και εγκλίσεις
Τα ρήματα της τουρκικής παρουσιάζουν διακρίσεις χρόνου, έγκλισης και όψης. Συγκεκριμένα μια ρίζα ενός ρήματος μπορεί με τη βοήθεια καταλήξεων να σχηματίσει τους ακόλουθους «απλούς χρόνους» (basit zamanlar) οι οποίοι μπορεί να δηλώνουν, ανάλογα με την κατάληξη, είτε την επανάληψη/διαχρονικότητα, (geniş zaman – «εκτενής» χρόνος· στην αγγλική βιβλιογραφία χρησιμοποιείται και ο όρος aorist (αόριστος) ο οποίος αναφέρεται στη ρηματική όψη) είτε τον παρελθόντα/παρωχημένο (geçmiş zaman) ή τον μέλλοντα (gelecek zaman) ή τον ενεστώτα (şimdiki zaman) χρόνο. Από την άποψη των εγκλίσεων τα ρήματα μπορούν να δηλώνουν τη δυνατότητα (υποθετική έγκλιση, dilek şart kipi), την αναγκαιότητα («αναγκαιοτική» έγκλιση, gereklilik kipi), την επιθυμία (ευκτική έγκλιση, istek kipi) ή την προσταγή (προστακτική έγκλιση, emir kipi).
Σύνθετοι χρόνοι
Όλα τα τουρκικά ρήματα κλίνονται με τον ίδιο τρόπο, εκτός από το ανώμαλο και ελλειπτικό ρήμα i- (το συνδετικό ρήμα της τουρκικής), που μπορεί να χρησιμοποιηθεί σε σύνθετες μορφές, όπως για τον σχηματισμό «σύνθετων χρόνων» (bileşik zamanlar), όπως είναι ο υπερσυντέλικος: gel-miş-ti = gel-miş idi = gel-miş + i- + -di «είχε έρθει» (υπερσυντέλικος, τρίτο πρόσωπο ενικού) Η συντομευμένη του μορφή ονομάζεται εγκλιτικό.
Σύνθετα ρήματα
Επιπρόσθετα στο θέμα μπορεί να δοθεί η σημασία της «δυνητικής ικανότητας» (αγγλ.: abilitative), είτε καταφατική, είτε αρνητική. Παρόλο που στην αγγλική βιβλιογραφία αναφέρεται σημασιολογικά σε «έγκλιση δυνητικής ικανότητας» (potential mood) εντούτοις η παραγωγή της λέξης δεν έχει τη μορφή κάποιας γραμματικής έγκλισης, αλλά τη μορφή «σύνθετου ρήματος» όταν αυτό συνδυάζεται με το ρήμα bil- (θέμα του «μπορώ») ως επίθημα, αφού προστεθεί το συνδετικό -(y)e-/-(y)a-. Τότε τα επιθήματα των εγκλίσεων και χρόνων (απλών και σύνθετων) ακολουθούν και ταυτόχρονα αφορούν το θέμα του ρήματος «μπορώ».
gel-e-bil-              θέμα του «μπορώ να έρθω» (καταφατική δυνητική ικανότητας) gel-e-me-               θέμα του «δεν μπορώ να έρθω» (αρνητική δυνητική ικανότητας)
Πρόσωπο
Τα τουρκικά ρήματα κωδικοποιούν τη διάκριση προσώπου όπως φαίνεται στις καταλήξεις των πιο κάτω παραδειγμάτων. gel-e-me-z              «δεν μπορεί να έρθει» (εκτενής χρόνος (geniş zaman), αρνητική δυνητική ικανότητας, 3ο πρόσωπο ενικού) gel-e-me-miş            «(προφανώς) δεν μπορούσε να έρθει» (συμπερασματικός αόριστος, αρνητ. δυνητ. ικανότ., 3ο πρόσ. ενικ.) gel-e-me-miş-ti         «δεν είχε μπορέσει να έρθει» (υπερσυντέλικος, αρνητ. δυνητ. ικανότ., 3ο πρόσ. ενικ.) gel-e-me-miş-ti-niz     «δεν είχατε μπορέσει να έρθετε» (υπερσυντ., αρνητ. δυνητ. ικανότ., 2ο πρόσ. πληθυντικού) gel-e-me-miş mi-ydi-niz? «δεν είχατε μπορέσει να έρθετε;» (υπερσυντ., αρνητ. ερώτηση δυνητ. ικανότ., 2ο πρόσ. πληθ.)
Συντακτικό
Türkiye'de modayı gazete sayfalarına taşıyan, gazetemiz yazarlarından N. S. yaşamını yitirdi:
Türkiye'de    "στην Τουρκία"             (τοπική) modayı        "μόδα"                     (αιτιατική του moda) gazete        "εφημερίδα"                (ονομαστική) sayfalarına   "στις σελίδες της"         (δοτική; sayfa "σελίδα",                                                     sayfalar "σελίδες",                                                    sayfaları "οι σελίδες της") taşıyan,       "η οποία μετέφερε"        (μετοχή ενεστώτα του taşı-) gazetemiz      "η εφημερίδα μας"         (ονομαστική) gazete "εφημερίδα" yazarlarından  "από τις συντάκτριές της" (αφαιρετική; yazar "συντάκτρια") N. S.          [το όνομα του προσώπου]   (ονομαστική) yaşamını       "τη ζωή της"              (αιτιατική; yaşam "ζωή") yitirdi        "έχασε"                   (παρελθοντικός χρόνος του yitir- "χάνω"                                                            από yit- "είμαι χαμένος")
μετάφραση: "Μία από τις συντάκτριες της εφημερίδας μας, η N. S., που εισήγαγε τη μόδα στις σελίδες των εφημερίδων στην Τουρκία, έχασε τη ζωή της."
Λεξιλόγιο
Η τουρκική χρησιμοποιεί εκτενώς το συγκολλητικό της χαρακτήρα για να σχηματίσει νέες λέξεις από ρίζες ουσιαστικών και ρημάτων. Η πλειοψηφία των τουρκικών λέξεων από την προσθήκη παραγωγικών επιθημάτων σε ένα σχετικά μικρό σύνολο βασικού λεξιλογίου.
Ένα άλλο παράδειγμα ξεκινά από μια ρηματική ρίζα: yat-       "είμαι ξαπλωμένος" yatır-     "ξαπλώνω (κάποιον/κάτι)" yatırım    "μία περίπτωση όπου ξαπλώνεις κάτι: κατάθεση, επένδυση" yatırımcı  "καταθέτης, επενδυτής"
Χρήσιμο φρασεολόγιο
Η τουρκική έχει πολλές τυποποιημένες εκφράσεις για τις διάφορες κοινωνικές περιστάσεις. Αρκετές από αυτές αποτελούνται από ρηματικά ουσιαστικά μαζί με το τουρκικό βοηθητικό ρήμα et- («κάνω»).
Παραπομπές
<references group="lower-greek"/>
Μαθήματα και σπουδές τουρκικής
Κατηγορία:Συγκολλητικές γλώσσες Κατηγορία:Τουρκικές γλώσσες Κατηγορία:Αλταϊκές γλώσσες Κατηγορία:Γλώσσες της Τουρκίας Κατηγορία:Γλώσσες του Κουρδιστάν
Περιγραφική σκακιστική γραφή
Η περιγραφική σκακιστική γραφή (ή περιγραφική σημειογραφία) είναι ένα σύστημα που χρησιμοποιήθηκε στο παρελθόν για την καταγραφή και περιγραφή των σκακιστικών παρτίδων. Σήμερα έχει ουσιαστικά εγκαταλειφθεί, καθώς όλος ο κόσμος χρησιμοποιεί την αλγεβρική σκακιστική γραφή, και μάλιστα η Διεθνής Σκακιστική Ομοσπονδία το 1981 σταμάτησε να το αναγνωρίζει επίσημα, αλλά παρουσιάζει κάποιο ενδιαφέρον γιατί είναι η συνήθης σκακιστική γραφή στα παλαιά αγγλικά βιβλία και, επιπλέον, σχετίζεται με την ορολογία που χρησιμοποιείται προφορικώς (και στα ελληνικά).
Τα σύμβολα των κομματιών είναι (στα αγγλικά) K=βασιλιάς, Q=βασίλισσα, R=πύργος, B=αξιωματικός, Kt=ίππος, P=πιόνι. Πίνακα ονομάτων και συμβόλων σε μερικές γλώσσες:
Η βασική διαφορά είναι ότι τα τετράγωνα της σκακιέρας δεν ονομάζονται με συντεταγμένες αλλά περιγραφικά βάσει της αρχικής παράταξης (διάγραμμα αριστερά). Έτσι η στήλες α και θ είναι οι στήλες των πύργων, οι β και η των ίππων, οι γ και ζ των αξιωματικών, η δ είναι η στήλη της βασίλισσας και η ε η στήλη του βασιλιά. Οι στήλες α,β,γ,δ είναι η πτέρυγα της βασίλισσας, ενώ οι ε,ζ,η,θ είναι η πτέρυγα του βασιλιά. Έτσι η "β" από την "η" διακρίνονται, καθώς η πρώτη είναι του ίππου της βασίλισσας, ενώ η δεύτερη είναι του ίππου του βασιλιά.
Σε αντίθεση με την αλγεβρική γραφή που οι οριζόντιες γραμμές αριθμούνται πάντα όπως κοιτά ο λευκός στην περιγραφική γραφή αριθμούνται όπως κοιτά ο παίκτης αναφοράς (γενικά αυτός που κάνει την κίνηση). Για παράδειγμα το τετράγωνο ζ2 στην περιγραφική γραφή είναι το KB2 για τον λευκό αλλά το KB7 για τον μαύρο.
Το ροκέ συμβολίζεται όπως στην αλγεβρική γραφή με Ο-Ο το μικρό και Ο-Ο-Ο το μεγάλο. Αλλά επίσης εναλλακτικά δηλώνεται και ως castle. Όταν και το μικρό και το μεγάλο ροκέ είναι δυνατά γράφονται castle (K) ή castle (Q) αντιστοίχως.
Η γραφή μιας κίνησης είναι ως εξής το κομμάτι που κινείται, παύλα, το τετράγωνο που πηγαίνει. Για παράδειγμα η κίνηση ε4 από την αρχική παράταξη γράφεται P-K4, ενώ η κίνηση Ιζ3 γράφεται Kt-KB3 (η κίνηση Ιζ6 του μαύρου επίσης γράφεται Kt-KB3). Αν υποθέσουμε ότι είμαστε σε μια θέση με έναν ίππο στο ζ3 και έναν στο β1 και κάνουμε την κίνηση Ιζδ2, στην περιγραφική γραφή αυτό γράφεται KKt-Q2
Το σαχ δηλώνεται "ch" (από το check) π.χ. B-Kt5 ch, το εν διελεύσει δηλώνεται "e.p." π.χ. P×P e.p.. Το ματ δηλώνεται "mate".
Όπως φαίνεται έχουμε ένα μικρό χάος κανόνων και δυνατοτήτων. Στην πράξη αυτό δεν είναι μεγάλο πρόβλημα και η γραφή δεν είναι ιδιαιτέρως δύσκολη στην χρήση, αλλά δεν είναι βέβαιο αν υπήρξε ποτέ κάποιο συγκεκριμένο πρότυπο (βεβαίως πριν τους υπολογιστές δεν υπήρχε σοβαρά τέτοια ανάγκη). Ωστόσο η αλγεβρική γραφή γενικά πλεονεκτεί, καθώς είναι πιο ξεκάθαρη. Στην αλγεβρική γραφή τα κεφαλαία χρησιμοποιούνται αποκλειστικά για να δηλώσουν κομμάτια, τα μικρά για να δηλώσουν στήλες, οι αριθμοί για να δηλώσουν γραμμές (οριζόντιες) και υπάρχει ένα σταθερό σύστημα συντεταγμένων. Αντιθέτως στην περιγραφική γραφή τα σύμβολα των κομματιών χρησιμοποιούνται και για την περιγραφή των θέσεων, ενώ το σύστημα συντεταγμένων είναι σε σχέση με τον παίκτη που παίζει. Επίσης η παράξενη συνήθεια να χρησιμοποιείται το "Kt" για να συμβολίσει τον ίππο (αντί του "N") δεν βοηθάει και πολύ.
Νικόλαος Τσάκος
Ο Νικόλαος Τσάκος (Αθήνα, 1963) είναι Έλληνας εφοπλιστής. Είναι ιδρυτής, πρόεδρος και διευθύνων σύμβουλος της "Tsakos Energy Navigation ( TEN ) Limited", μιας εταιρείας η οποία είναι η μακροβιότερη Ελληνική εταιρεία στο Αμερικανικό χρηματιστήριο.
Βιογραφικά Στοιχεία
Ο Νικόλας Τσάκος προέρχεται από μια παραδοσιακή ναυτιλιακή οικογένεια με καταγωγή από το νησί της Χίου, συγκεκριμένα από τα Καρδάμυλα. Είναι γιος του καπετάνιου και εφοπλιστή Παναγιώτη Τσάκου. Εργάζεται στο ναυτιλιακό κλάδο από το 1981 και έχει περάσει συνολικά δύο χρόνια στη θάλασσα. Από το 1982 έως το 1985, διετέλεσε Διευθυντής Ναυτιλίας και Operations της Tsakos Shipping & Trading Ltd στις ΗΠΑ, με έμφαση στον τομέα της υπεράκτιας παραγωγής ενέργειας στην Κεντρική Αμερική και τις ΗΠΑ.
Έλαβε πτυχίο BA στα Οικονομικά και τις Πολιτικές Επιστήμες από το Πανεπιστήμιο Columbia της Νέας Υόρκης το 1985 και το μεταπτυχιακό του Masters στη Ναυτιλία και τα Οικονομικά από το Business School του Πανεπιστημίου "City" του Λονδίνου, το 1987. Ο Νικόλας Τσάκος υπηρέτησε ως αξιωματικός στο Ελληνικό Ναυτικό το 1988. Είναι παντρεμένος με τη σχεδιάστρια μόδας Σίλια Κριθαριώτη και έχουν τρία παιδιά.
Επαγγελματική Σταδιοδρομία
Η ΤEN, η εταιρεία που ίδρυσε, εισήχθη αρχικά στη νορβηγική χρηματιστηριακή αγορά, Όσλο Bors, το 1993 και είναι εισηγμένη στο Χρηματιστήριο της Νέας Υόρκης (με NYSE σύμβολο: TNP) από τον Μάρτιο του 2002. Τον Δεκέμβρη του 2015 η ΤΕΝ είχε υπό την ιδιοκτησία και διαχείρισή της έναν στόλο από 48 δεξαμενόπλοια μεταφοράς προϊόντων του πετρελαίου και αργού πετρελαίου ναυλωμένα σε εθνικές, μεγάλες και άλλες ανεξάρτητες πετρελαϊκές εταιρείες και διυλιστήρια με ναυλοσύμφωνα μακροπρόθεσμα, μεσοπρόθεσμα και βραχυπρόθεσμα, συμπεριλαμβανομένου και ενός πλοίου μεταφοράς Υγροποιημένου Φυσικού Αερίου (με έτος κατασκευής το 2007) και δύο δεξαμενόπλοια τύπου "DP2 shuttle suezmax" (με έτος κατασκευής το 2013). Τον Μάιο του 2019 υπέγραψε, μέσω του Ομίλου Τσάκος, υπέρ της εκστρατείας του εφοπλιστή Philippe Louis-Dreyfus που επιζητεί την θέσπιση ανώτατων ορίων μέσης ετήσιας ταχύτητας για τα containerships, ώστε να μπορούν να μεταφέρουν ευπαθή αγαθά ταχύτερα όταν χρειάζεται, και ορίων απόλυτης μέγιστης ταχύτητας για τα υπόλοιπα είδη πλοίων, κάτι που θα οδηγήσει στη μείωση των εκπομπών αερίων του θερμοκηπίου.
Φιλανθρωπικές δράσεις
Ο Νικόλας Τσάκος, είναι ο συνιδρυτής, μαζί με τον Καπετάνιο Παναγιώτη Ν. Τσάκο, του ιδρύματος "Μαρία Τσάκου" (το όνομα της αποβιώσασας αδελφής του), μιας φιλανθρωπικής οργάνωσης για την ευημερία και την εκπαίδευση των νέων ταλαντούχων ανδρών και γυναικών, με έμφαση στις θαλάσσιες μελέτες και παράδοση.
Δυναστεία των Μπαρακζάι
Οι δύο κλάδοι της δυναστείας Μπαρακζάι (μτφ: γιοι του Βαράκ) διακυβέρνησαν το σύγχρονο Αφγανιστάν από το 1826 έως το 1973 όταν η μοναρχία έφτασε στο τέλος της υπό τον Μουσαχιμπάν Μοχαμάντ Ζαχίρ Σαχ. Η δυναστεία Μπαρακζάι εγκαθιδρύθηκε από τον Ντοστ Μοχαμάντ Χαν μετά την απομάκρυνση της δυναστείας των Ντουρανί του Αχμαντ Σαχ Ντουρανί. Αυτήν την περίοδο, το Αφγανιστάν έχασε μεγάλο μέρος της επικράτειας του από τους Βρετανούς στα νότια και τα ανατολικά, την Περσία στα δυτικά και τη Ρωσία στα βόρεια. Υπήρχαν επίσης πολλές διαμάχες εντός του Αφγανιστάν, συμπεριλαμβανομένων τριών μεγάλων Αγγλοαφγανικών Πολέμων και του εμφυλίου πολέμου του 1929.
Ιστορικά στοιχεία και παρασκήνιο
Η δυναστεία των Μπαρακζάι κατείχε την εξουσία του Αφγανιστάν τον 19ο και 20ό αιώνα. Μετά την πτώση της Αυτοκρατορίας των Ντουρανί το 1826, υπήρξε χάος στις περιοχές της Αφγανικής Αυτοκρατορίας του Αχμάντ Σαχ Ντουρανί καθώς οι γιοι του Τιμούρ Σαχ αγωνίστηκαν για την εξουσία. Η Αφγανική Αυτοκρατορία σταμάτησε να υπάρχει ως ενιαίο έθνος κράτος, διαλυόμενο σε σύντομο διάστημα σε διακριτά μικρά τμήματα. Ο Ντοστ Μοχαμάντ Χαν κατέλαβε την εξουσία το 1826 και ίδρυσε τη δυναστεία Μπαρακζάι περίπου το 1837. Στη συνέχεια, οι διάδοχοι του διακυβέρνησαν με γραμμική διαδοχή μέχρι το 1929, όταν ο βασιλιάς Αμανουλάχ Χαν παραιτήθηκε του αξιώματός του και ο ξάδελφος του Μοχαμάντ Ναντίρ Σαχ εξελέγη βασιλιάς. Η ισχυρότερη και πλέον κυρίαρχη υποφατρία των Μπαρακζάι Παστούν είναι οι Μουσαχιμπάν, από τους οποίους κατάγεται η δυναστεία που διακυβέρνησε το Αφγανιστάν την περίοδο 1826–1973.
Μοχαμαντζάι
Οι Μοχαμαντζάι είναι η ισχυρότερη και πλέον κυρίαρχη υποφυλή των Μπαρακζάι, και ανήκουν στον κλάδο της συνομοσπονδίας των Ντουρανί, με επίκεντρο την πόλη Κανταχάρ. Βρίσκονται επίσης και σε άλλες περιοχές του Αφγανιστάν αλλά και κατά μήκος των συνόρων με το Πακιστάν στην επαρχία Βαλουχιστάν.
Γλώσσες
Η κύρια γλώσσα των Μπαρακζάι είναι τα παστού. Προηγουμένως, τα νταρί περσικά χρησιμοποιούνταν ως η επίσημη γλώσσα σε καταγραφές και αλληλογραφία. Μέχρι τα τέλη του 19ου αιώνα οι πλάκες των τάφων γραφόταν και στα Νταρί. Η γλώσσα των φυλών Μπαρακζάι στις περιοχές Πισίν, Κουετά, Γκουλιστάν και Ντουκί είναι όπως η γλώσσα που ομιλείται στην Κανταχάρ. Αυτοί που αποχώρησαν από το Πισίν μιλούν τοπικές διαλέκτους, όπως Μουλτανί ή Σαραΐκι στη Μουλτάν, Χίντκο στην Χαζαρά, Ούρντου στο Μποπάλ και Σίντι στο Σινδ. Η Μπαρακζάι, διάλεκτος των παστού, είναι η γλώσσα που ομιλείται από τους Χαρνάι Μπαρακζάι.
Εξωτερικοί σύνδεσμοι
Κατηγορία:Ιστορία του Αφγανιστάν Κατηγορία:Πολιτική του Αφγανιστάν Κατηγορία:Πρώην μοναρχίες της Ασίας
Σεβασμός
Ο σεβασμός, και εκτίμηση, είναι θετικό συναίσθημα ή πράξη που εκδηλώνεται προς κάποιον ή κάτι που θεωρείται σημαντικό. Μεταφέρει μια αίσθηση θαυμασμού για καλές ή πολύτιμες ιδιότητες. Είναι επίσης η διαδικασία τιμής κάποιου δείχνοντας φροντίδα, στοργή ή μέριμνα για τις ανάγκες ή τα συναισθήματά του.
Μερικοί άνθρωποι μπορούν να κερδίσουν το σεβασμό των ατόμων βοηθώντας τους άλλους ή διαδραματίζοντας σημαντικούς κοινωνικούς ρόλους. Σε πολλούς πολιτισμούς, τα άτομα θεωρούνται άξια σεβασμού, συνήθως μεγαλύτερης ηλικίας, μέχρι να αποδείξουν το αντίθετο. Η ευγένεια, δείχνει σεβασμό μπορεί να περιλαμβάνει απλές λέξεις και φράσεις όπως "ευχαριστώ".
Παραπομπές
Κατηγορία:ΑρετήΚατηγορία:Διαπροσωπικές σχέσειςΚατηγορία:Έννοιες στην ΗθικήΚατηγορία:Ανθρώπινη συμπεριφορά
Γαλικιανή γλώσσα
Ιστορία
Η σύγχρονη γλώσσα προέρχεται από την Γαλικιανή-πορτογαλική, η οποία (μαζί με τα οξιτανικά) ήταν η γλώσσα της ποίησης των τροβαδούρων στην Ιβηρική χερσόνησο στη διάρκεια του Μεσαίωνα. Όμως, στη Γαλικία από το 14ο αιώνα άρχισε η παρακμή της γλώσσας, λόγω του ξεπεσμού της τοπικής αριστοκρατίας και της αύξησης της επιρροής της Καστίλης. Αντίθετα, η πορτογαλική έγινε επίσημη γλώσσα της Πορτογαλίας από τον 13ο αιώνα.
Η περίοδος από τα τέλη του 14ου μέχρι τις αρχές του 18ου ονομάζεται από τους μελετητές της γλώσσας Séculos Escuros, δηλαδή σκοτεινοί αιώνες. Στη διάρκεια αυτών των αιώνων η γαλικιανή γλώσσα δε χρησιμοποιείται επίσημα ενώ η λογοτεχνία παρακμάζει. Αυτή η περίοδος ακολουθείται από την Αναγέννηση (Rexurdimento) που εγκαινιάζεται το 1863, χρονιά στην οποία δημοσιεύεται το έργο Cantares Gallegos της Ροσαλία ντε Κάστρο.
Η χρήση της απαγορεύτηκε κατά τη διάρκεια της δικτατορίας του Φράνκο. Μετά την πτώση της δικτατορίας στην Ισπανία, αναγνωρίστηκε ως επίσημη γλώσσα της Γαλικίας, και χρησιμοποιείται στην εκπαίδευση και τα ΜΜΕ.
Στις 17 Μαΐου γιορτάζεται η Ημέρα των Γαλικιανών Γραμμάτων, που αφιερώνεται κάθε χρόνο σε έναν νεκρό συγγραφέα σε γαλικιανή γλώσσα.
Εξωτερικοί σύνδεσμοι
Κατηγορία:Ιταλοδυτικές γλώσσες Κατηγορία:Γλώσσες της Ισπανίας Κατηγορία:Γαλικία
Σπουδή Op. 10, No. 5 (Σοπέν)
Η Σπουδή Op. 10, No. 5 σε Σολ ύφεση μείζονα είναι σπουδή του Φρεντερίκ Σοπέν, η οποία γράφτηκε το 1830. Πρώτη φορά δημοσιεύθηκε το 1833, μαζί και με τις άλλες Opus 10, σε Γαλλία, Γερμανία και Αγγλία. Χαρακτηριστικό της συγκεκριμένης σπουδής είναι η ταχύτητα με την οποία αποδίδεται τα τρίηχα, καθώς επίσης και η σχεδόν αποκλειστική χρήση των μαύρων πλήκτρων του πιάνου. Το αριστερό χέρι είναι περισσότερο επιφορτισμένο στο να παίζει σε στυλ στακάτο τον ρυθμό και οκτάβες. Μία μέση εκτέλεση της σπουδής διαρκεί περίπου 1,5 λεπτό. Είναι επίσης γνωστή και ως Black Keys.
Βαντοβίτσε
thumb|right|200px|Το σπίτι όπου γεννήθηκε ο [[Πάπας Ιωάννης Παύλος Β' στο Βαντοβίτσε.]] Το Βαντοβίτσε (πολωνικά: Wadowice) είναι κωμόπολη της Πολωνίας, η οποία βρίσκεται 50 χιλιόμετρα νοτιοδυτικά της Κρακοβίας.
Βρίσκεται στα νότια της χώρας, έχει 19.500 κατοίκους και έγινε γνωστή ως η γενέτειρα του Πάπα Ιωάννη Παύλου του Β'. To 2006 αδελφοποιήθηκε με την γερμανική κωμόπολη Μαρκτλ αμ Ινν, γενέτειρα του διαδόχου του, Πάπα Βενέδικτου ΙΣΤ΄.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Ελάσσονος Πολωνίας Κατηγορία:Πόβιατ Βαντοβίτσε Κατηγορία:Ελάσσων Πολωνία Κατηγορία:Βοεβοδάτο Κρακοβίας (14ος αιώνας-1795) Κατηγορία:Βασίλειο της Γαλικίας και Λοδομερίας Κατηγορία:Βοεβοδάτο Κρακοβίας (1919-1939) Κατηγορία:Τοποθεσίες του Ολοκαυτώματος στην Πολωνία
Πουρναρολάγκαδο
Το Πουρναρολάγκαδο είναι χείμαρρος της Αχαΐας που αποτελεί παραπόταμο του Πείρου.
Τοποθεσία και γενικά στοιχεία
Πηγάζει στο βόρειο τμήμα του Ερυμάνθου, στην γεωγραφική περιοχή ενδιάμεσα στα χωριά Ελληνικό, Καλούσι, Κούμανι και Νεοχώρι, και συγκεκριμένα στην τοποθεσία των Καρλαίικων, τα οποία αποτελούν μικρή οικιστική θέση. Εν συνεχεία ρέει, κατά σειρά, παραπλεύρως του Ελληνικού, στην περιοχή ενδιάμεσα στα Κοσμαίικα και τα Καθίσματα, πλησίον των Μπακαλαραίικων και της Αγίας Ελεούσας, ενώ εκβάλει στον ποταμό Πείρο στην περιοχή Λαλιώτη, η οποία ανήκει διοικητικά στην Τοπική Κοινότητα Σταροχωρίου και βρίσκεται πολύ κοντά στα όρια της που συμπίπτουν με της Τοπικής Κοινότητας Ελληνικού.
Ονομασία και γεωγραφία
Η ονομασία του, κατά πάσα πιθανότητα, οφείλεται στην κατάφυτη από πουρνάρια περιοχή, από την οποία πηγάζει και την διαρρέει τόσο αρχικά όσο και σε πολύ μεγάλο μέρος του. Η περιοχή αυτή όπου πηγάζει και ρέει έως και χαμηλότερα από το χωριό Ελληνικό, χαρακτηρίζεται ως απόκρημνη, ενώ επίσης αρχικά εκτείνεται αποτελούμενη από σύμπλεγμα λαγκαδιών με μικρά ρέματα και εν συνεχεία παίρνει τη μορφή μεγάλου και βαθέος λαγκαδιού το οποίο αρχίζει και εξομαλύνεται σταδιακά βόρεια της περιοχής του Ελληνικού. Ιδιαίτερα αρχίζει να εξομαλύνεται έπειτα από την ημιορεινή περιοχή που διαρρέει, ενδιάμεσα των οικιστικών τοποθεσιών Καθίσματα και Κοσμαίικα, χωρίς ωστόσο να περνά από πεδινή και αρκετά ομαλή περιοχή σε κανένα σημείο της ροής του μέχρι και να συμβάλλει με τον ποταμό Πείρο.
Πηγές
Κατηγορία:Ποταμοί της Αχαΐας Κατηγορία:Δήμος Ερυμάνθου Κατηγορία:Δήμος Φαρρών
Κατάλογος Κάστρων Νομού Κεφαλληνίας
Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Κεφαλληνίας, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).
Δείτε επίσης
Κατηγορία:Κατάλογοι που αφορούν την Ελλάδα  Κεφαλ Κατηγορία:Κεφαλονιά
Λυσίμαχος της Τελμησσού
O Λυσίμαχος (άκμασε τον 3ο αι. π.Χ.) από τη Δυναστεία των Λυσιμαχιδών ή Λυσίμαχος Β΄ ήταν Έλληνας πρίγκιπας από τη Λυκία της Μ. Ασίας, που υπηρέτησε ως βασιλιάς της Τελμησσού, υποτελής των Πτολεμαίων της Αιγύπτου.
Βιογραφία
Ο Λυσίμαχος Β΄ γεννήθηκε όσο ο πατέρας του ήταν συμβασιλιάς (267-259) με τον Πτολεμαίο Β΄ στην Αλεξάνδρεια, ή μετά όταν ο πατέρας του έγινε ηγεμόνας (259-240) στην Τελμησσό της Λυκίας. Λίγα γνωρίζουμε για τον Λυσίμαχο Β΄, πριν διαδεχθεί τον πατέρα του.
Το 246 απεβίωσε ο Πτολεμαίος Β΄ Φιλάδελφος και τον διαδέχθηκε ο γιος του Πτολεμαίος Γ΄ Ευεργέτης. Ο Πτολεμαίος Επίγονος είχε φροντίσει για τα δημόσια κτήρια και είχε μεριμνήσει για ένα απλούστερο φορολογικό σύστημα. Για την καλή του διοίκηση τιμήθηκε με διάταγμα τού εξαδέλφου του Πτολεμαίου Γ΄. Αυτό δίνει προνόμια και στον φίλο του Αριστέα Κλεάνδρου, Μακεδόνα, που ζήτησε κατόπιν επιστολής του. Λίγο μετά ο πατέρας του απεβίωσε το 240 και μάλλον μετά τον διαδέχθηκε ο Λυσίμαχος. Το 222 απεβίωσε ο Πτολεμαίος Γ΄ και τον διαδέχθηκε ο γιος του Πτολεμαίος Δ΄ Φιλοπάτωρ. Ο Λυσίμαχος κυβέρνησε, ώσπου απεβίωσε το 206· το 204 απεβίωσε και ο 2ος εξάδελφός του Πτολεμαίος Δ΄.
Σύμφωνα με σωζόμενες επιγραφές της Τελμησσού, ο Λυσίμαχος δεν φαίνεται να έλαβε βασιλικό τίτλο· μάλλον αναγνώριζε την εξουσία των Πτολεμαίων της Αιγύπτου. Φαίνεται, ότι η σχετική αυτονομία του αυξανόταν. Από το 222 η δύναμη των Πτολεμαίων άρχισε να μειώνεται εκτός της Αιγύπτου δραματικά, έτσι ο Λυσίμαχος και η οικογένειά του θα μπορούσαν να αποτάξουν την επικυριαρχία της Αλεξάνδρειας. Από ένα σημείο και μετά αυτός και οι οικείοι του απολάμβαναν εξαίρετες, καρδιακές σχέσεις με τον Αντίοχο Γ΄ τον Μεγάλο των Σελευκιδών (βασ. 222-187), εχθρό των Πτολεμαίων, που την περίδο αυτή επέκτεινε την εξουσία του στη Μ. Ασία. Όταν ο Λυσίμαχος απεβίωσε, τον διαδέχθηκε ο γιος του Πτολεμαίος Β΄.
Πηγές
Κατηγορία:Δυναστεία των Λυσιμαχιδών
Η Σιωπή
Η Σιωπή (Tystnaden, 1963) είναι ταινία σε σενάριο και σκηνοθεσία του Σουηδού σκηνοθέτη Ίνγκμαρ Μπέργκμαν. Δεν συνιστάται η παρακολούθηση της ταινίας από παιδιά και νέους κάτω των 16 ετών.
Η ταινία αποτελεί την τρίτη και τελευταία πράξη της τριλογίας "ταινιών δωματίου" που άνοιξε με το "Μέσα από το σπασμένο καθρέφτη" και συνεχίστηκε με το "Χειμωνιάτικο φως". Αρχικά ο Μπέργκμαν σκόπευε να ονομάσει την ταινία "Η σιωπή του Θεού. Το αρνητικό αποτύπωμα".
Υπόθεση
Σε ένα τρένο που πάει σε άγνωστη κατεύθυνση ταξιδεύουν δύο αδερφές – η Έστερ (Ίνγκριντ Τούλιν) και η Άννα (Γκούνελ Λίνμπλουμ) και ο μικρός γιος της Άννας, Γιόχαν (Γ. Λίντστρομ). Στο κουπέ επικρατεί σχεδόν απόλυτη σιωπή που διασπάται σπανίως από το διάλογο της Άννας με το γιό της. Το αγόρι βαριέται, όπως βαριέται και η μητέρα του. Η Έστερ είναι άρρωστη και όλη η εικόνα της εκπέμπει κούραση, φόβο θανάτου και ζήλια που νιώθει για την αδερφή της.
Λόγω αρρώστιας της Έστερ οι ταξιδιώτες κατεβαίνουν σε ένα απροσδιόριστο Ευρωπαϊκό κράτος, σε μια πόλη που λέγεται Τιμόκα (εσθονική λέξη που σημαίνει "αυτός που ανήκει στο δήμιο"). Καταλύουν σ' ένα ξενοδοχείο. Στους φαινομενικά άδειους διαδρόμους του ξενοδοχείου περιπλανιέται ο Γιόχαν μέχρι που βρίσκεται στο δωμάτιο των νάνων ηθοποιών, που τον ντύνουν κορίτσι και προσελκύουν σε ένα παράξενο παιχνίδι. Οι νάνοι και οι υπάλληλοι του ξενοδοχείου μιλούν μια ακατανόητη για τους πρωταγωνιστές γλώσσα.